ওই পার্টিতে ঈশানের মা নীলিমা আজমি উপস্থিত ছিলেন। ঈশানের বাড়িতে জানভির উপস্থিতি বলিউডপাড়ায় নতুন আলোচনার জন্ম দিয়েছে। তবে এ ব্যাপারে কোনো মন্তব্য করেননি ঈশান বা জানভি কেউই। তারা এখন ছবির কাজ নিয়ে ব্যস্ত রয়েছেন। ইতোমধ্যে ছবিটির পোস্টার প্রকাশ হয়েছে। দর্শকের মধ্যেও ছবিটিকে ঘিরে তৈরি হয়েছে ব্যাপক আগ্রহ। প্রসঙ্গত, পাঁচ বছর আগে করণ জোহরের হাত ধরে বলিউডে নাম লিখিয়েছিলেন আলিয়া ভাট, সিদ্ধার্থ কাপুর ও বরুণ ধাওয়ান। ‘স্টুডেন্ট অব দ্য ইয়ার’ ছবি দিয়ে যাত্রা শুরুর পর থেকে বলিউডে পুরোদমে কাজ করে চলেছেন এই তিন তারকা। কম সময়ে তারা সফলতাও পেয়েছেন। এবার করণের নতুন চ্যালেঞ্জ জানভি ও ঈশান। এই জুটিও বলিউডে আলো ছড়াবে বলে অনেকেই ধারণা করছেন। মারাঠি ব্লকবাস্টার ছবি ‘সাইরাত’র অফিশিয়াল রিমেক ‘ধাড়াক’। পরিচালনা করছেন শশাঙ্ক খৈতান। আগামী বছরের জুলাইয়ে মুক্তি পাবে ছবিটি।